સંકલન સમિતિ બેઠકમાં નવસારીના સાંસદ સી.આર.પટીલ, નવસારીના ધારાસભ્‍ય પિયુષભાઇ દેસાઇ, ગણદેવીના ધારાસભ્‍ય નરેશભાઇ પટેલના વિવિધ લોકપ્રશ્નો રજૂ કર્યા હતાં. નવસારીના સાંસદના પ્રશ્નો અંબાચ ગામનો રસ્તો ખુલ્લો કરવા બાબત, છીણમ ગામે કાયમી પાણી નિકાલ તેમજ પ્રોટકશન વોલ, હાઉસીંગ બોર્ડના મકાનધારકોને કબજો બાબતના પ્રશ્નો રજૂ કર્યા હતા, જયારે ધારાસભ્ય પિયુષભાઇ દેસાઇએ ગેસ કનેકશન, મજૂરોને રોજગારી, કેમીકલ ફેકટરી સામે કાર્યવાહી, નહેર ખુલ્લી કરવા, ટ્રાન્સફોર્મર ખસેડવા, સરકારી તળાવના વહીવટ બાબતે, જીઇબી મીટર બાબત, જીઇબીના પ્રશ્નો, મા-કાર્ડ, એન.ઓ.સી., ચેકડેમના પાણીના કારણે ધોવાણ અટકાવવા, રીવાઇઝ પેન્‍શન તેમજ ગણદેવીના ધારાસભ્‍ય નરેશભાઇ પટેલે સેવા સેતું કાર્યક્રમોમાં મા-કાર્ડ માટે જરૂરી દાખલા સરળતાથી મળે એવી રજૂઆત કરાઇ હતી.